న్యూఢిల్లీ : నల్ల ధన కుబేరులపై మరిన్ని చర్యలకు ప్రభుత్వం సిద్ధమవుతోంది. ఇందులో భాగంగా డొల్ల కంపెనీల ముసుగులో అక్రమ నగదు లావాదేవీలు సాగించే పెద్దలపై దృష్టి పెట్టింది. ఇందుకోసం చాలా కాలంగా ఎలాంటి వ్యాపార లావాదేవీలు నిర్వహించని డొల్ల కంపెనీల జాబితా సిద్ధం చేస్తోంది. ఇలాంటి కంపెనీలు దాదాపు 2.96 లక్షల వరకు ఉన్నట్టు ప్రాథమిక అంచనా. ఈ జాబితా సిద్ధమైన తర్వాత ఈ కంపెనీల డైరెక్టర్లు ఐదేళ్ల పాటు ఏ రిజిస్టర్డ్ కంపెనీలో డైరెక్టర్ పదవి చేపట్టకుండా ప్రభుత్వం ఉత్తర్వులు జారీ చేయబోతోంది. కంపెనీల చట్టం నిబంధన ప్రకారం రెండేళ్లు లేదా అంతకంటే ఎక్కువ కాలం నుంచి ఆర్థిక ఫలితాల వివరాలు అందజేయని కంపెనీలు, నమోదైన ఏడాదిలోగా వ్యాపారం ప్రారంభించని కంపెనీలు, లేదా వరుసగా రెండేళ్ల నుంచి ఎలాంటి వ్యాపార లావాదేవీలు ప్రకటించని కంపెనీల డైరెక్టర్లపై ముందుగా వేటు పడబోతోంది.
newdhilly : nalla dhana kuberulapai marinni charyalaku prabhutvam siddhamavutondi. indulo bhagamga dolla companyla musugulo akrama nagadu lavadevilu saaginche peddalapai drushti pettindi. indukosam chala kaalamgaa elanti vyapara lavadevilu nirvahinchani dolla companyla jabita siddham chestondi. ilanti companylu daadaapu 2.96 lakshala varaku unnattu praathamika anchana. ee jabita siddhamaina tarvaata ee companyla directorlu aidella paatu e resisterd companylo director padavi chepattakunda prabhutvam uttarvulu jaarii cheyabotondi. companyla chattam nibandhana prakaaram rendellu leda antakante ekkuva kaalam nunchi aardhika phalitaala vivaraalu andajeyani companylu, namodaina edaadilogaa vyaparam praarambhinchani companylu, leda varusagaa rendella nunchi elanti vyapara lavadevilu prakatinchani companyla directorlapy mundugaa vetu padabotondi.